Till There Was You

«Till There Was You» () — песня, напісаная амерыканскім кампазітарам  для мюзікла «Музыкант» (1957). Пазней песня прагучала і ў аднайменным фільме 1962 года. Песня выконваецца бібліятэкаркай Мэрыян Пару (яе ролю выконвае Барбара Кук у брадвейскай пастаноўцы і Шырлі Джонс у фільме) у канцы другога акта.

Упершыню дадзеная кампазіцыя прагучала яшчэ раней за выхад арыгінальнага альбома з запісамі кампазіцый п'есы (студзень 1958). Промакопіі сінгла, абазначанага як Capitol P3847, былі выпушчаны 26 лістапада 1957 года (то-бок нават раней за брадвейскую пастаноўку, якая адбылася 19 снежня). У гэтай версіі, спрадзюсіраванай Нельсанам Рыдлі, вакальную партыю выконвала 17-гадовая вакалістка Сью Рэні.

Ранейшая версія гэтай песні (Мерэдыт Уілсан пачаў працаваць над сваім мюзіклам яшчэ з канца 1940-х), азагалоўленая «Till I Met You», прагучала ў радыёпраграме «The Big Show» 14 студзеня 1951 года ў выкананні Фрэна Уорэна.

У 1959 годзе выканаўца Аніта Браянт запісала кавер-версію гэтай песні; яе сінгл дасягнуў 30-й пазіцыі ў чарце Billboard Hot 100; пэўнай вядомасцю карысталася таксама інструментальная версія песні, запісаная ў 1962 годзе амерыканскім выканаўцам Джонам Вальжанам.

 Версія «The Beatles» 

У 1963 годзе гурт «The Beatles» запісаў сваю кавер-версію, якая ўвайшла ў альбомы With The Beatles (выйшаў у Вялікабрытаніі ў 1963 годзе) і Meet The Beatles! (выйшаў у ЗША у 1964 годзе). Дадзеная песня з'яўляецца адзінай з брадвейскіх кампазіцый, перапетых гуртом.

У сакавіку 1961 года песня «Till There Was You» у выкананні Пэгі Лі была на слыху ў Вялікабрытаніі. Пачынаючы з 1962 года песня стала часткай жывога рэпертуара «The Beatles», яна выконвалася імі ў тым ліку ў «Стар-Клубе» Гамбурга. Песня была адной з пятнаццаці, адабраных для праслухоўвання гурта для лэйбла Decca Records 1 студзеня 1962 года (дадзены запіс афіцыйна не апублікаваны, аднак даступны на малавядомай неафіцыйнай кружэлцы The Complete Silver Beatles, выпушчанай лэйблам Audio Fidelity у верасні 1982 года), а таксама прагучала падчас першага з'яўлення «The Beatles» на шоў Эда Салівана 9 лютага 1964 года. Акрамя таго, песня восем разоў выконвалася гуртом для радыё BBC.

4 лістапада 1963 года песня выконвалася на музычным мерапрыемстве Royal Variety Performance (у прысутнасці Каралевы Лізаветы, поруч з песнямі «From Me to You» і «Twist and Shout»)The Royal Variety Performance — 1963 Відэазапіс выступу «The Beatles» 4 лістапада 1963 года ў Prince of Wales Theatre  (ссылка проверена 1 октября 2011), пры гэтым Мак-Картні папярэдзіў выкананне гэтай песні жартоўным каментарыем «Яна з шоў „Музыкант“, і яна таксама была запісана нашым любімым амерыканскім гуртом Софі Такер»Софі Такер (Sophie Tucker; 1886—1966) — амерыканская спявачка рускага паходжання, якая не мела ніякага дачынення да гэтай песні..

Жывое выкананне гэтай песні было выпушчана на альбомах Live at the BBC (1994) і Anthology 1 (1995) — у другі альбом увайшоў менавіта запіс песні, зроблены на Royal Variety Performance.

Студыйны запіс песні адбыўся 18 ліпеня (тады былі запісаны 3 дублі) і 30 ліпеня 1963 года (калі былі зроблены яшчэ 4 дублі).

 У запісе ўдзельнічалі:
 Пол Мак-Картні — вакал, бас-гітара
 Джон Ленан — акустычная рытм-гітара
 Джордж Харысан — сола-гітара
 Рынга Стар — бонга

 Крыніцы 

 Літаратура 




 Спасылкі 



 Відэазапіс выступу «The Beatles» 4 лістапада 1963 года ў Prince of Wales Theatre

Катэгорыя:The Beatles